เนื่องจากได้มาเยี่ยมคุณยายที่สุโขทัย ช่วงเที่ยงน้าพาไปวนๆแถวสนามบินสุโขทัย ตอนนี้กำลังก่อสร้างอาคารต่างๆต้อนรับAEC เลยไปหน่อยก็จะเจอลาน มีร้านอาหารอยู่เป็นซุ้มๆ (อยู่ในเขตสนามบินนี่แหล่ะค่ะ) ก็เลยแวะทาน บริเวณนี้มีต้นไม้ร่มรื่นเลยค่ะ มีลมพักเบาๆสไตล์โอเพ่นแอร์ อย่างที่บอกก็จะมีซุ้มร้านอาหาร ก็มีทั้งก๋วยเตี๋ยว อาหารตามสั่ง ผัดไท มีซุ้มร้านน้ำหวานชากาแฟ มีซุ้มขนมหวานเย็น-ไอติม ก็เลือกได้ตามชอบ จะมีคนมารับออเดอร์ที่โต๊ะ ระหว่างรอก็ชมวิวรอบๆ ดูเป็ดในสระน้ำเพลินๆ แป๊บๆอาหารก็มาค่ะ ที่สั่งไปเป็นก๋วยเตี๋ยวแห้งค่ะ ตอนแรกนึกว่าเป็นก๋วยเตี๋ยวสุโขทัยที่มีถั่วฝักและมีน้ำตาลปี๊บแยกออกมา แต่ปรากฏว่าก็เป็นก๋วยเตี๋ยวรสธรรมดานี่แหล่ะค่ะ แต่ก็มีถั่วฝักอยู่ รสชาติก็พอโอเคค่ะ เห็นเค้าว่าผัดไทยอร่อย แต่ไม่ได้ลองอ่าค่ะ โดยรวมก็รสชาติพอโอเค มีอาหารหลากหลาย บรรยากาศดี เหมาะสำหรับวันหยุดมานั่งกินข้าวพักผ่อนหย่อนใจค่ะ